L 290/612
MT
Il-Ġurnal Uffiċjali tal-Unjoni Ewropea
10.11.2022
(b) Sistema ta’ posttrattament ta’ NOx installata fuq magni ta’ tqabbid bil-kompressjoni bħala unità separata jew integrata f’apparat ikkombinat għall-kontroll tal-emissjonijiet; (c) Katalizzatur tal-Ossidazzjoni tad-Diżil (DOC) imwaħħal fuq magni ta’ tqabbid bil-kompressjoni bħala unità separata jew integrat f’apparat ikkombinat għall-kontroll tal-emissjonijiet.
3.3.5.2.
Għal-Livell 1A biss L-apparati msemmija fil-paragrafu 3.3.5.1. ta’ dan l-anness għandhom jiġu mmonitorjati wkoll għal kwalunkwe falliment li jista’ jwassal sabiex jinqabżu l-limiti massimi applikabbli tal-OBD stabbiliti fil-parag­ rafu 6.8.2. ta’ dan ir-Regolament.
3.4.
Għandha tinbeda sekwenza ta’ kontrolli dijanjostiċi f’kull startjar tal-magna u titlesta tal-anqas darba dment li jiġu ssodisfati l-kundizzjonijiet korretti tat-test.
Il-kundizzjonijiet tat-test għandhom jingħażlu b’tali mod li kollha jseħħu waqt sewqan normali kif irrappreżentat bit-test tat-Tip 1.
3.5.
Attivazzjoni tal-indikatur ta’ malfunzjonament (MI)
3.5.1.
Is-sistema OBD għandu jkun fiha indikatur ta’ malfunzjonament li l-operatur tal-vettura jkun jista’ jara millewwel.
L-MI ma għandux jintuża għal xi skop ieħor ħlief sabiex jindika lis-sewwieq modalitajiet ta’ startjar ta’ emerġenza, modalitajiet prestabbiliti tal-emissjonijiet jew rutini ta’ prestazzjoni mnaqqsa.
L-MI għandu jkun viżibbli fil-kundizzjonijiet normali tad-dawl kollha.
Meta jinxtegħel, għandu juri simbolu f’konformità malISO 2575.
Vettura ma għandhiex tkun mgħammra b’aktar minn MI wieħed li jintuża għal skopijiet ġenerali għal problemi relatati mal-emissjonijiet.
Jistgħu jintużaw indikaturi operatorji separati għal għanijiet speċifiċi (eż. għas-sistema tal-ibbrejkjar, għall-qfil taċ-ċinturin ta’ sikurezza, għall-pressjoni taż-żejt, eċċ.).
Hu pprojbit li jintuża kulur aħmar għal MI.
3.5.2.
Għal strateġiji li jeħtieġu aktar minn żewġ ċikli ta’ prekundizzjonament għall-attivazzjoni tal-MI, il-manifattur għandu jipprovdi data u/jew evalwazzjoni inġineristika li turi adegwatament li s-sistema ta’ monitoraġġ tkun ugwalment effikaċi u tidentifika d-deterjorament tal-komponent fil-ħin.
Strateġiji li bħala medja jeħtieġu aktar minn għaxar ċikli ta’ sewqan għall-attivazzjoni tal-MI mhumiex aċċettati.
L-MI għandu jiġi attivat ukoll kull meta l-kontroll tal-magna jidħol f’modalità permanenti prestabbilita għall-emissjonijiet jekk xi wieħed millimiti tal-OBD stabbiliti fil-paragrafu 6.8.2. ta’ dan ir-Regolament jinqabeż jew jekk is-sistema OBD ma tkunx tista’ tissodisfa r-rekwiżiti bażiċi ta’ monitoraġġ speċifikati fil-paragrafu 3.3.3. jew 3.3.4. ta’ dan l-anness.
L-MI għandu jagħti sinjal ta’ twissija distint, eż. dawl iteptep, fi kwalunkwe perjodu li fih iseħħ misfire tal-magna li x’aktarx tikkawża ħsara fil-katalizzatur, kif speċifikat mill-manifattur.
L-MI għandu jkun attivat ukoll meta ttqabbid tal-vettura jkun fil-pożizzjoni biċ-“ċavetta mixgħula” (“key-on”) qabel ma tistartja jew tikkrankja lmagna u jiġi ddiżattivat wara li tistartja l-magna jekk ma jkunx ġie rrilevat xi malfunzjonament qabel.
3.6.
Ħżin ta’ kodiċi ta’ ħsara
3.6.1.
Is-sistema OBD għandha tirreġistra l-kodiċi(jiet) ta’ ħsara pendenti u kkonfermati li jindikaw l-istatus tassistema ta’ kontroll tal-emissjonijiet.
Għandhom jintużaw kodiċijiet separati tal-istatus (kodiċijiet ta’ prontezza) sabiex jiġu identifikati sistemi ta’ kontroll tal-emissjonijiet li jiffunzjonaw tajjeb u dawk is-sistemi ta’ kontroll tal-emissjonijiet li jeħtieġu aktar tħaddim tal-vettura sabiex jiġu evalwati bis-sħiħ.
Jekk l-MI jixgħel minħabba deterjorament jew malfunzjonament jew modalitajiet permanenti prestabbiliti għall-emissjonijiet, għandu jinħażen kodiċi ta’ ħsara li jidentifika t-tip ta’ malfunzjonament.
Il-kodiċi ta’ ħsara għandu jinħażen ukoll fil-każijiet imsemmija fil-paragrafi 3.3.3.5. u 3.3.4. (e) ta’ dan l-anness.
3.6.2.
Id-distanza li tkopri l-vettura waqt li l-MI jkun attivat għandha tkun disponibbli fi kwalunkwe waqt permezz ta’ port serjali fuq il-konnettur standard għal-link.
3.6.3.
Fil-każ ta’ vetturi mgħammra b’magni ta’ tqabbid bl-ispark, iċ-ċilindri li jkollhom misfire ma hemmx għalfejn ikunu identifikati unikament jekk jinħażen kodiċi ta’ ħsara distint li jindika misfire f’ċilindru wieħed jew f’ċilindri multipli.
3.7.
Tifi tal-MI
3.7.1.
Jekk ma jkunx għad hemm misfire f’livelli li x’aktarx jagħmlu ħsara lill-katalizzatur (kif speċifikat millmanifattur), jew jekk il-magna titħaddem wara tibdiliet fil-kundizzjonijiet tal-veloċità u tat-tagħbija fejn illivell ta’ misfire ma jikkawżax ħsara lill-katalizzatur, l-MI jista’ jerġa’ jiġi attivat kif kien fl-ewwel ċiklu ta’ sewqan li fih ġie rilevat il-livell ta’ misfire u jista’ jinqaleb għall-modalità attivata normali f’ċikli ta’ sewqan sussegwenti.
Jekk l-MI jiġi swiċċjat lura fl-istat ta’ attivazzjoni preċedenti, il-kodiċijiet ta’ ħsara korrispondenti u l-informazzjoni maħżuna dwar il-kundizzjonijiet “freeze-frame” tal-magna jistgħu jitħassru.